Discussió:Amerindis dels Estats Units

message: No estic d'acord amb el títol d'aquest article. El primer paràgraf defineix a l'amerindi nord-americà, com "les ètnies de raça ameríndia que viuen a Amèrica del Nord (EUA, Canadà i Mèxic)", però, l'article només parla dels amerindis dels Estats Units i no pas dels amerindis canadencs (o ben poc) ni mexicans. Proposo que s'ampliï l'article per incloure'ls, o que se reanomeni aquest article com a "Amerindi dels Estats Units". --Alonso 16:34, 14 mai 2006 (UTC)
replies: text: Dos anys després, encara proposo que es reanomeni l'article com a "Amerindis dels Estats Units" per evitar confusions. Tot i que "nord-americà" és un gentilici per als estatunidencs, nord-americans també són tots els habitants d'Amèrica del Nord, i aquest article no parla ni dels canadencs ni dels mexicans. --the Dúnadan 20:21, 9 ago 2008 (CEST)
replies: text: :Diria que sí que parla dels del Canadà, de manera que el reanomenament seria incorrecte. Hi surten en els apartats "Grans planures", "Nord-oest", "Nord-est" i "Subàrtic". La part del Canadà no tractada és la pròpia dels inuit, o sigui que en realitat hi estarien tots els amerindis canadencs. I si l'apartat "Sud-est" s'ampliés una mica ja es podria parlar del conjunt de Nord-amèrica. Això sí, diria que els del Grand Basin aquí estan ajuntats amb els del Plateau.
replies: text: ::La diversitat ètnica dels grups indígenes de Mèxic és massa gran; no podrien ser agrupats només com a "amerindis del sud-est". Per altra banda, el que es podria fer és moure el(s) paràgraf(s) que parlen dels canadencs, i crear un nou article amerindis del Canadà. --the Dúnadan 05:01, 18 ago 2008 (CEST)
replies: text: :::La diverstitat dels indígenes de Mèxic és més gran que la dels de la resta de Nord-amèrica? Al seu article parla de 62 pobles i llengües, i segons vp:en al nord de la frontera (canadà + eua) hi ha 296 llengües indígenes... A més, els que pertanyen a la zona cultural del Sud-est no són tots 62. Que aquí se'n parli una mica dels de la zona aquesta no vol dir que s'hagi d'eliminar l'altre article. El que no acabo d'entendre és la mania de circumscriure's a les fronteres polítiques. A veure, un "amerindis del Canadà" té sentit per parlar de la situació política i social al Canadà, no per separar mohawks de banda i banda de la frontera.
replies: text: :::::Mania? No hi ha cap mania. Si Mèxic és part de Nord-amèrica, un article sobre els amerindis nord-americans hauria de parlar de tots els pobles indígenes de Mèxic i de tots els pobles indígenes del Canadà. Si no ho fa, l'article té un biaix "estatunidenc". Avui dia, els amerindis estatunidencs, canadencs i mexicans viuen en circumstàncies molt diferents, gaudeixen de drets culturals, lingüístics i econòmics molt diferents, a més de tenir històries molt diferents. Per tant, té sentit separar-los en tres articles—sense cap tipus de "mania"—per país.
replies: text: :::::La meva proposta seria crear i ampliar tres articles diferents específics per país, i un de general, amerindis nord-americans, amb molta més informació que no pas una "pàgina de desambiguació" (mapes, divisions territorials etc.). Què et sembla?

text: :::::--the Dúnadan 00:22, 19 ago 2008 (CEST)

message: S'ha sotmès a avaluació l'article Far West. Sou convidats a llegir-lo i opinar sobre què us sembla i/o contribuir a millorar-lo. Moltes gràcies.--Climent Sostres (disc.) 00:25, 28 oct 2010 (CEST)
thread_title:  Far West 

message: * 1 adj. [LC] [AN] Relatiu o pertanyent als indis americans.
* 2 1 m. [FL] Conjunt de llengües que comprèn la majoria de les famílies lingüístiques d’Amèrica.
* 2 2 adj. [FL] Relatiu o pertanyent a l’amerindi.
 89.140.184.38 (discussió) 09:00, 28 nov 2014 (CET)
thread_title:  Que és un amerindi?